ગુજરાતના વન અને આદિજાતિ વિકાસ રાજ્ય મંત્રીશ્રી શબ્દશરણભાઇ તડવીએ તેમના ઉદબોધનમાં જિલ્‍લા પંચાયતની સેવા પસંદગી સમિતિને ખૂબ જ ટૂંકાગાળામાં અને પારદર્શક રીતે પસંદગીની પ્રક્રિયા સફળતાપૂર્વક પૂર્ણ કરવા બદલ સંબંધિત સૌ કોઇને અભિનંદન આપતા જણાવ્યું હતું કે, જિલ્‍લા પંચાયત સેવા પસંદગી સમિતિ દ્વારા થયેલી પારદર્શક ભરતી પ્રક્રિયાથી પસંદગી પામેલ ઉમેદવારોને નર્મદા જિલ્‍લામાં કોઇ મોટા ઉદ્યોગકારો સાથે નહીં, પણ સમાજના નિરાધાર, ગરીબ, વંચિતોની સાથે આ કામગીરી પાર પાડવાની તક પ્રાપ્‍ત થઇ છે, ત્યારે સેવાકીય પ્રવૃતિઓની જેમ પોતાની ફરજો નિષ્‍ઠાપૂર્વક બજાવવાની સાથે પૂણ્ય કમાવવાની તકને સાચા અર્થમાં ચરિતાર્થ કરવા તેમણે ખાસ અનુરોધ કર્યો હતો.